Wester Gloed | Doopgeleenthede
Die doop word bedien op aanvraag. Voornemende doopouers moet daarop let dat kerkordelik een van die ouers ‘n lidmaat van die NG Kerk moet wees en dat sy/ haar attestate dus betyds bekom moet word, indien u nog nie ‘n lidmaat van Westergloed is nie.
Lidmate van ons gemeente wat wil doop
Lidmate van ons gemeente wat wil doop moet 1 kalendermaand voor die volgende geskeduleerde doop (normaalweg altyd die 1ste Sondag van die maand) aansoek doen deur:
Die kerkkantoor te skakel om te bepaal watter leraar die doop behartig. Die kerkkantoor sal die leraar op diens verwittig ten einde reëings met u te kan tref vir die
doopgesprekke (doopkategese) wat oor ‘n paar weeksaande strek.
Die aansoekvorms vir doop direk af te laai vanaf die webblad, of met die kerkkantoor ‘n reëling te tref om dit te bekom. Die voltooide doopregistrasievorm (Afd A)
moet na admin@westerloed.co.za gestuur word tesame met ‘n geskite foto van die dopeling wat tydens die diens vertoon kan word.
Afd B (my geloofsreis) moet afsonderlik deur elke ouer voltooi en direk ingedien word word by die leraar wat die doop gaan behartig. Die vorms kan ook in ‘n geseëlde koevert by die kerkkantoor ingehandig word.
Lidmate van ander NG Gemeentes wat in Westergloed wil doop
NG lidmate van elders moet by hul plaaslike leraar die doopkategese deurloop en ‘n brief verkry van hul tuisgemeente waarin toestemming verleen word dat die kind in Westergloed gedoop mag word. Hierdie toestemmingsbrief moet ook ten miste 1 kalendermaand voor die doop aan ons gestuur word.
Lidmate van elders wat hul kind in Westergloed wil laat doop moet 1 kalendermaand voor die volgende geskeduleerde doop (normaalweg altyd die 1ste Sondag van die maand) aansoek doen deur:
Die kerkkantoor te skakel om te bepaal watter leraar die doop behartig. Die kerkkantoor sal die leraar op diens verwittig ten einde reëings met u te tref .
Die aansoekvorms vir doop direk aflaai op die webblad of met die Kerkkantoor ‘n reëling tref om dit te bekom. Die voltooide doopregistrasie (Afd A) moet na
admin@westerloed.co.za gestuur word tesame met ‘n geskite foto van die dopeling wat tydens die doopdiens vertoon kan word.
Met ontvangs van die doopaansoek sal die Kerkkantoor die dopeling in die lidmaatregister opneem en na afloop van die doop die voltooide attestaat oorplaas na die tuisgemeente.
Lidmate van ander Kerkgenootskappe wat in Westergloed wil doop
Lidmate van ander kerkgenootskappe wat kerkregtelik deur die NG Kerk erken word, moet skriftelik by hul eie kerk(gemeente) toestemming kry om hul kind in Westerloed ten doop te bring. Raadpleeg asb ‘n Westergloed leraar betyds. Aansoekvorms moet 1 kalendermaand voor die doopdatum by die kerkantoor ingehandig word.